Inšpektorat RS za varstvo pred naravnimi in drugimi nesrečami, Izpostava Postojna, Kolodvorska 5, 6230 Postojna, izdaja na podlagi prvega odstavka 18. in 32. člena Zakona o inšpekcijskem nadzoru (Ur. l. RS, št. 43/07-UPB1 in 40/14), 103. Zakona o varstvu pred naravnimi in drugimi nesrečami (Ur. l. RS, št. 51/06-UPB1 s spremembami in dopolnitvami) ter 35. člena Zakona o varstvu pred utopitvami (Ur. l. RS, št. 42/07- UPB1 s spremembami in dopolnitvami) po uradni dolžnosti v zadevi varstva pred utopitvami zavezancu A.B Portorož, naslednjo


   	O D L O Č B O


1. A.B (v nadaljevanju: zavezanec) mora za kombinirano bazensko kopališče CD na naslovu Petra Klepca 5, Koper:

· Izdelati kopališki red v skladu z 27. členom Zakona o varstvu pred utopitvami,
· Izdelati in izpolniti prvo stran dnevnika dela reševalcev iz vode v skladu s Pravilnikom o ukrepih za varstvo pred utopitvami.

2. Rok za odpravo pomanjkljivosti je dne 20.06. 2026.

3. O odpravi pomanjkljivosti mora zavezanec takoj po pretečenem roku za odpravo pomanjkljivosti pisno obvestiti Inšpektorat RS za varstvo pred naravnimi in drugimi nesrečami, Izpostava Postojna, Kolodvorska 5, 6230 Postojna.

4. Pritožba zoper to odločbo ne zadrži njene izvršitve.


O b r a z l o ž i t e v


Dne 23. 5. 2026 je bil pri zavezancu opravljen inšpekcijski nadzor s področja varstva pred utopitvami (zapisnik št. 0611-123/2026-1 z dne 23.05.2026). V okviru nadzora je bilo med drugim ugotovljeno, da je še vedno izobešen kopališki red prejšnjega lastnika, dnevnik dela reševalcev iz vode ni imel izdelane prve strani dnevnika dela reševalcev, ugotovljene so bile tudi neskladnosti glede prisotnosti reševalcev iz vode z obratovalnim časom kopališča, prav tako je bil dnevnik dela reševalcev  pomanjkljivo izpolnjen - manjkajo ure prisotnosti, pomanjkljiva je bila tudi oprema kopališča, ki pa jo je zavezanec še v času nadzora zagotovil.

Zakon o varstvu pred utopitvami (Ur. l. RS, št. 42/07- UPB1 s spremembami in dopolnitvami, v nadaljevanju ZVU) v 26. členu določa, da mora upravljavec kopališča zagotoviti naprave, opremo in sredstva za varno obratovanje kopališča ter opremo in sredstva za reševanje iz vode in dajanje prve pomoči. Pravilnik o ukrepih za varstvo pred utopitvami na kopališčih (Uradni list RS, št. 84/04 s spremembami in dopolnitvami) v 9. členu določa, da mora reševalec oziroma vodja reševalcev voditi dnevnik dela reševalcev iz vode , katerega vsebina je predpisana v prilogi I tega pravilnika.

Zaradi navedenega je z odločbo dan rok za izvršitev ukrepov in sicer do 20.06 2026 za izdelavo kopališkega reda v skladu z 27. členom Zakona o varstvu pred utopitvami ter za izdelavo in izpolnitev prve strani dnevnika dela reševalcev iz vode v skladu s Pravilnikom o ukrepih za varstvo pred utopitvam. 

V skladu z določili 29. člena Zakona o inšpekcijskem nadzoru mora zavezanec takoj po preteku roka obvestiti Inšpektorat RS za varstvo pred naravnimi in drugimi nesrečami, Izpostava Postojna, Kolodvorska 5, 6230 Postojna o odpravi pomanjkljivosti. 


V skladu  z določili 30. člena Zakona o inšpekcijskem postopku  pritožba na odločbo ne zadrži njene izvršitve.

Skladno s 118. členom Zakona s splošnem upravnem postopku (Ur. l. RS, št. 24/06 – UPB2 s spremembami in dopolnitvami) posebni stroški v tem postopku niso nastali.

Odločba je izdana po uradni dolžnosti in je v skladu z določili 22. člena Zakona o upravnih taksah (Ur .l. RS, št. 106/10-UPB 5 s spremembami in dopolnitvami)  oproščena plačila takse.


Pouk o pravnem sredstvu: Zoper to odločbo je dopustna pritožba v roku 21 dni po prejemu te odločbe Ministrstvu za obrambo, Vojkova cesta 55, Ljubljana. Pritožba se vloži ali da ustno na zapisnik neposredno pri organu, ki je odločbo izdal.

Za pritožbo je potrebno plačati upravno takso v višini 18,10 EUR na transakcijski račun IBAN:  SI56 01100-8450051146, referenca: SI11 19135-7111002-00002012. V obrazcu UPN izpolnite polja: Koda namena: GOVT; Namen/rok plačila: Plačilo upravne takse; BIC banke prejemnika: BSLJSI2X; Ime in naslov prejemnika: MORS, Inšpektorat RS za varstvo pred naravnimi in drugimi nesrečami, Vojkova cesta 61, 1000 Ljubljana. Dokazilo o plačilu upravne takse je potrebno dostaviti na Inšpektorat RS za varstvo pred naravnimi in drugimi nesrečami, Izpostava Postojna, Kolodvorska 5, 6230 Postojna.

Zavezanec je prejel fizično kopijo odločbe v elektronski obliki. Zavezanec lahko zahteva, da se mu pošlje izvirnik na elektronski naslov ali potrdi skladnost kopije z izvirnikom. Uveljavljanje te zahteve ne vpliva na pravni položaj oziroma tek roka, ki je začel teči z vročitvijo kopije (drugi odstavek 65.b člena Uredbe o upravnem poslovanju, Ur. l. RS, št. 9/18 s spremembami in dopolnitvami).


									   INŠPEKTORICA
 
Poslano:
- zavezancu (osebno po ZUP)

